" U poidza ndi zwithu zwa mupo. Fhedzi ha ni tea u sedzulusa nḓila ine muthu a poidzisa zwone, ndi lunzhi-lunzhi kana ndi zwiṱuku? Vhathu kanzhi vha poidzesa musi vha tshi pfa vhe khakhathini kana vha so ngo dzudzanyea. U poidza hu si hunzhi hu nga sumbedza uri muthu u khou lingedza nga khole u laula. Tsumbo, mutambi wa ‘poker’ a nga poidza zwiṱukusa ngauri o tou nanga u ita ngauralo u itela uri a vhonale sa muthu a so ngo takalaho kha mushumo une a khou ita. Saizi ya tshanga  Iṅwe ya phindulo dzi re khagala i ṋeiiwaho nga maṱo ndi nga saizi ya tshanga. Musi tshiimo tsha tshedza muponi tshi tshi nga langa kuhulele kwa tshanga, tshiṅwe tshifhinga nyanyuwo i nga kona u itisa tshanduko ṱhukhu kha saizi ya tshanga. Tsumbo: ni nga vha no no pfa nga ha ḽifurase “maṱo a mmbeteni” ḽi shumiswaho kha u ṱalusa malavhelesele ane vhafunani vha lavhelesana ngao.  Kuvulele na kutshimbidzele kwa mulomo zwi nga ḓi vha zwa ndeme kha luambo lwa muvhili. Tsumbo: u luma mulomo wa fhasi zwi nga sumbedza uri muthu u na mbilahelo, o tshuwa, kana ho ngo tsireledzea.  U thivha mulomo musi muthu a tshi khou alamula kana u hoṱola zwi sumbedza vhuthu/vhulenda, hone i nga ḓi vha nḓila ya u dzumbetshedza u sinyalala nga u sa tendelana nazwo. U ṅweṅwela ndi iṅwe ya ngafhadzo khulwanesa dza luambo lwa muvhili, hone hu nga ḓi ṱalutshedzelwa nga nḓila nnzhi dzo fhambanaho. U ṅweṅwela hu nga ḓi vha ha vhukuma, kana hu nga ḓi shumiswa kha u sumbedza dakalo ḽa muhoyo, tshigoḓo, kana tshiṅwe tshifhinga na u vha maseakhole  Hu tshi senguluswa luambo lwa muvhili, kha hu dzhielwe nzhele ngafhadzo dza mulomo na dza meme dzi tevhelaho:  Meme dzo kwanyeledzwaho (Pursed lips) 80 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"